Diari Oficial de la Generalitat Valenciana


Sumari del DOGV 3248, del 22-05-1998 (1998/3921)

Bases de la convocatòria per a la provisió en propietat de dues places d'auxiliar d'administració general (intervenció, comptabilitat).
---------------------------------------------------------------------------------------------------------------------------------------

### Dades del document

Número de DOGV
:   3248

Data del DOGV
:   22-05-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3921


Data del document
:   30-04-1998

Organisme emissor
:   Ajuntament del Verger

Tipus de document
:   Anunci

Descriptors 

:   * Verger, el
    * concurs administratiu
    * administració local
    * professió administrativa

Bases de la convocatòria per a la provisió en propietat de dues places d'auxiliar d'administració general (intervenció, comptabilitat). [1998/C3921]
  
L'Ajuntament del Verger convoca proves selectives per a cobrir les places que tot seguit es detallen, vacants en la plantilla de personal d'aquest corporació i incloses en l'oferta d'ocupació pública d'aquesta administració, que es regiran per les bases generals de selecció de persona al servei de les corporacions locals, publicades per resolució d'1 de desembre de 1992 en el Diari Oficial de la Generalitat Valenciana de 17 de desembre de 1992 i en el Butlletí Oficial de la Província d'Alacant número 298, de 29 de desembre de 1992, que són assumides com a pròpies per cada una d'elles, que es transcriuen, aprovades pel Ple de l'Ajuntament en sessió del 22 d'abril de 1998, amb les modificacions següents respecte de les bases generals:
  
La base segona quedarà redactada de la forma següent:
  
"2. Legislació aplicable:
  
En tot allò no previst en les presents bases i en les bases específiques, regirà el que establisquen els preceptes següents:
  
- Llei 7/1985, de 2 d'abril, Reguladora de les Bases de Règim Local.
  
- Preceptes bàsics del Reial Decret Legislatiu 781/1986, de 18 d'abril, i de la Llei 30/1994, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988.
  
- Preceptes bàsics del Reial Decret 896/1991, de 7 de juny.
  
- Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, amb les modificacions produïdes per la Llei 5/1994.
  
- Preceptes no bàsics del Reial Decret Legislatiu 891/1991, de 7 de juliol.
  
- Decret 69/1986, de 2 de juny, del Consell de la Generalitat Valenciana (DOGV núm. 394, de 20 de juny de 1986), i Reial Decret 364/1995, de 10 de març, pel qual s'aprova el Reglament General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
La resta de disposicions reglamentàries sobre la matèria."
  
L'apartat 6.5.5 de la base sisena quedarà redactat com segueix:
  
"Contra les resolucions dels tribunals a què es refereix l'article 107 de la Llei de Règim Jurídic de les Administracions Públiques i del Procediment Administratiu Comú, s'hi podrà interposar un recurs ordinari davant l'alcalde president en el termini d'un mes, a comptar des que es van fer públiques, d'acord amb l'article 114 de l'esmentada llei.
  
Per a la resolució del recurs ordinari, l'Alcaldia Presidència sol·licitarà un informe al tribunal actuant que, si és el cas, es tornarà a constituir a aquest efecte, d'acord amb el que s'estableix en les presents bases, quan pretenga l'alteració de la proposta de nomenament."
  
L'apartat 7.1 i 7.2 de la base setena tindran la redacció següent:
  
"7.1 Les proves no podran començar fins que hagen transcorregut almenys 15 dies de la publicació de la data, hora i lloc del primer exercici en el Butlletí Oficial de la Província. L'anunci indicarà a més la llista dels aspirants admesos i exclosos, la composició dels tribunals i la data de la constitució per a valoració dels mèrits, quan el procediment indicat siga el concurs o el concurs oposició.
  
El començament de la resta d'exercicis s'anunciarà només al tauler d'anuncis de l'Ajuntament i al local en què s'haja fet la prova precedent, amb una antelació mínima de 12 hores, si es tracta del mateix exercici, i de 24 hores si es tracta d'un de nou.
  
7.2 Entre la terminació d'un exercici i el començament del següent haurà de transcórrer un termini mínim de 72 hores i un màxim de 45 dies naturals.
  
Es podran reduir els termini indicats en els paràgrafs anteriors si ho proposa el tribunal i accepten tots els aspirants o és sol·licitat per aquests unànimement. Això es farà constar en l'expedient. "
  
L'apartat 15.1 de la base quinze tindrà la redacció següent:
  
"15.1 Contra aquestes bases i contra les bases específiques de les convocatòries que les complementen, que exhaureixen la via administrativa, s'hi podrà interposar un recurs contenciós administratiu.
  
La referència que s'efectua en les bases quarta, cinquena, sisena i quinzena als articles números 66, 71, 20, 21, 109 i 110 de la llei de procediment administratiu, s'haurà d'entendre feta als correlatius 38, 71, 28, 29, 102 i 103 de la Llei de Règim Jurídic de les Administracions Públiques i del Procediment Administratiu Comú.
  
Tant les bases generals com les específiques formen part de les respectives convocatòries.
  
- Relació de places convocades:
  
· Funcionaris: administració general. Subescala: auxiliar.
  
· Nombre de places: dues. Sistema: concurs oposició.
  
· Denominació: auxiliar d'administració general (intervenció).
  
Bases específiques per a la provisió en propietat de dues places d'auxiliar d'administració general (intervenció, comptabilitat).
  
Primera. Places convocades i sistemes de selecció
  
Es convoca els interessats a ocupar en propietat les places que a continuació s'indiquen:
  
· Dues places d'auxiliar.
  
· Grup de titulació: D.
  
· Natura: funcionari.
  
· Escala: administració general.
  
· Subescala: auxiliar.
  
· Classes: auxiliars d'administració general.
  
· Denominació de les places auxiliars: auxiliars d'administració general (intervenció, comptabilitat).
  
· Sistema selectiu: concurs oposició.
  
Segona. Requisits del personal aspirant
  
Els exigits en les bases generals i també els següents:
  
· Títol de graduat escolar, Formació Professional de primer grau o equivalent.
  
· Drets d'examen: 3.000 pessetes.
  
Tercera. Proves selectives i valoració de mèrits.
  
Fase d'oposició. Els exercicis primer i tercer es qualificaran, cada un d'ells de 0 a 10 punts, i serà necessari obtenir, almenys, 5 punts per a superar-los.
  
- Primer exercici. Obligatori i eliminatori.
  
Constarà de dues parts que es realitzaran en una única sessió.
  
· Primera part: consistirà en la realització d'una prova psicotècnica relacionada amb les característiques del lloc de treball objecte d'aquesta convocatòria i adaptada a les funcions pròpies de les vacants objecte d'aquesta. El tribunal en fixarà la duració amb temps suficient, atenint-ne el contingut.
  
· Segona part: consistirà en la realització d'una prova de coneixements referida als continguts del programa temari que figura a continuació, mitjançant un qüestionari de 50 preguntes, amb una duració mínima de 45 minuts, a determinar pel tribunal.
  
Ambdues adoptaran la forma de test amb quatre respostes alternatives, sent només una d'elles correcta.
  
- Segon exercici. Obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de lloc convocat i d'acord amb la normativa sobre l'ús del valencià de la Generalitat Valenciana.
  
- Tercer exercici. Obligatori i no eliminatori.
  
Consistirà a resoldre un exercici pràctic de comptabilitat, dirigit a apreciar la capacitat dels aspirants en el domini del paquet informàtic de comptabilitat públic aplicada a les corporacions locals.
  
El temps per a la realització d'aquest exercici l'establirà el tribunal i es farà saber als aspirants amb temps suficient.
  
- Quart exercici. Voluntari i de mèrit.
  
Tindrà com a finalitat valorar els coneixements dels idiomes de la Comunitat Europea anglés, francés i alemany, d'acord amb allò manifestat en la sol·licitud.
  
- Fase de concurs.
  
La valoració dels mèrits s'ajustarà al barem següent:
  
· Titulació i diplomes:
  
Llicenciat universitari: 3 punts.
  
Diplomat universitari: 2 punts.
  
Batxiller superior o equivalent: 1 punt.
  
· Coneixement del valencià:
  
Certificat de coneixement oral: 0,50 punts.
  
Certificat de coneixement elemental: 1,00 punts.
  
Certificat de coneixement mitjà: 1,50 punts.
  
Certificat de coneixement superior: 2,00 punts.
  
Tots els certificats expedits per la Junta Qualificadora de Coneixements de Valencià.
  
Només es valorarà el títol de major puntuació.
  
· Cursos impartits per l'IVAP o similars:
  
 No relacionats Relacionats
  
 amb la plaça amb la plaça
  
Fins a 50 hores: 1 punt 2 punts
  
De 50 a 75 hores: 1,50 punts 3 punts
  
De 75 a 100 hores: 2 punts 4 punts
  
De 100 a 125 hores: 2,5 punts 5 punts
  
De 125 a 150 hores: 3 punts 6 punts
  
· Experiència:
  
Serveis prestats en escala diferent dins de l'administració local: 0,05 punts per mes.
  
Serveis prestats en la subescala corresponent a la plaça convocada (auxiliar d'administració general): 0,10 punts per mes.
  
Serveis prestats coma auxiliar administratiu en plaça de comeses relacionades amb intervenció (comptabilitat, tresoreria): 0,15 punts per mes.
  
· Entrevista: es realitzarà davant el tribunal qualificador; s'hi valorarà l'experiència, la idoneïtat i l'aptitud de l'aspirant, en relació amb les funcions a desenvolupar. Es puntuarà amb un màxim de 3 punts.
  
Temari
  
I. Matèries comunes
  
Tema 1. La Constitució Espanyola de 1978. Significat i estructura. Principis generals. Reforma de la Constitució. El Tribunal Constitucional.
  
Tema 2. Drets i deures fonamentals dels espanyols. El Defensor del Poble.
  
Tema 3. L'organització de l'estat en la Constitució. La corona. Les atribucions del rei. Les Corts Generals: composició, atribucions i funcionament. El poder judicial.
  
Tema 4. L'organització de l'estat en la Constitució. Les comunitats autònomes. L'administració local.
  
Tema 5. L'organització de l'administració pública en l'ordenament espanyol. L'administració de l'estat. L'organització. L'organització ministerial. El president del Govern. El Consell de Ministres. Les comissions. Delegats del govern. Els ministres.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i Hisenda.
  
Tema 7. El dret administratiu. Concepte. Fonts del dret administratiu. Principis d'actuació de l'administració pública. Sotmetiment de l'administració a la llei i al dret.
  
Tema 8. El procediment administratiu: significat. Fases del procediment administratiu general.
  
Tema 9. L'administració local. Concepte. Entitats que comprén. El règim local espanyol. Regulació jurídica.
  
Tema 10. La província en el règim local. Organització provincial. Competències. El president de la diputació provincial. Els vicepresidents. El ple de la diputació. La comissió de govern. Comissions informatives.
  
Tema 11. El municipi: concepte. Organització municipal. Competències. L'alcalde: elecció, deures i atribucions. El ple de l'ajuntament. La comissió de govern.
  
Tema 12. Funcionament dels òrgans col·legiats locals. Convocatòria d'ordre del dia. Actes i certificats d'acords.
  
Tema 13. Procediment administratiu local. El registre d'entrada i eixida de documents. Requisits en la presentació de documents. Comunicació i notificacions.
  
Tema 14. La funció pública local i la seua organització.
  
Tema 15. Els drets i deures dels funcionaris públics locals. Dret de sindicació. La seguretat social dels funcionaris de l'administració local.
  
II. Matèries específiques.
  
Tema 16. La legislació aplicable en matèria d'hisendes locals. Competències de les entitats locals en matèria tributària. La Llei d'Hisendes Locals.
  
Tema 17. El pressupost de les entitats locals. El principi de pressupost únic: significat. Estructura pressupostària. Formació i aprovació del pressupost. Pròrroga del pressupost. Pressupost refós.
  
Tema 18. Imposició i adequació de tributs locals. Les ordenances fiscals: contingut i procediment d'elaboració.
  
Tema 19. Ingressos locals no impositius. Ingressos de dret privat. Subvencions i altres ingressos de dret públic. Tarifes dels serveis públics.
  
Tema 20. Taxes i contribucions especials: règim jurídic. Preus públics.
  
Tema 21. Els impostos locals.
  
Tema 22. El crèdit local. Operacions de crèdit. El Banc de Crèdit Local. Operacions de crèdit amb la banca oficial, privada, caixes d'estalvi.
  
Tema 23. Principis generals d'execució del pressupost. Crèdits extraordinaris i suplements de crèdit. Transferències de crèdit. Liquidació i pressupost.
  
Tema 24. Autorització de despeses i ordenació de pagaments. Programa d'inversions. Règim pressupostari de les empreses dependents dels ens locals.
  
Tema 25. Control i intervenció de les entitats locals. Comptes, subjecció al règim de comptabilitat pública. Tancament de l'exercici econòmic. Censura de comptes. La gestió recaptadora de les corporacions locals.